NACIONALINIO TRANSPLANTACIJOS BIURO PRIE SVEIKATOS APSAUGOS MINISTERIJOS DIREKTORIAUS

Į S A K Y M A S

DĖL NACIONALINIO TRANSPLANTACIJOS BIURO PRIE SVEIKATOS APSAUGOS MINISTERIJOS DIREKTORIAUS 2012 M. RUGSĖJO 14 D. ĮSAKYMU Nr. T1-37 (ŽIN., 2012, Nr. 108-5507) PATVIRTINTų asmens sveikatos priežiūros įstaigų, teikiančių žmogaus audinių, ląstelių ir organų bei iš žmogaus gautų audinių ir ląstelių pagamintų produktų, skirtų naudoti žmonėms, donorystės, įsigijimo, ištyrimo, apdorojimo, konservavimo, laikymo ir paskirstymo paslaugas, NEPLANINIŲ PATIKRINIMŲ ATLIKIMO TAISYKLIŲ PAKEITIMO

2013 m. sausio 9 d. Nr. T1-2

Vilnius

Vadovaudamasi Lietuvos Respublikos Vyriausybės 2012 m. spalio 24 d. nutarimu Nr. 1304 „Dėl poveikio priemonių taikymo ūkio subjektams pagrindinių nuostatų koncepcijos patvirtinimo“ (Žin., 2012, Nr. 127-6403) patvirtintos koncepcijos 27 punktu,

P a k e i č i u Nacionalinio transplantacijos biuro prie Sveikatos apsaugos ministerijos direktoriaus 2012 m. rugsėjo 14 d. įsakymu Nr. T1-37 (Žin., 2012, Nr. 108-5507) patvirtintas Asmens sveikatos priežiūros įstaigų, teikiančių žmogaus audinių, ląstelių ir organų bei iš žmogaus gautų audinių ir ląstelių pagamintų produktų, skirtų naudoti žmonėms, donorystės, įsigijimo, ištyrimo, apdorojimo, konservavimo, laikymo ir paskirstymo paslaugas, neplaninių patikrinimų atlikimo taisykles:

1. Išdėstau 10.2 punktą taip:

„10.2. Biuro direktoriui priėmus sprendimą atlikti neplaninį patikrinimą, priklausomai nuo nustatytų neplaninio patikrinimo atlikimo terminų, ne vėliau kaip per 3 darbo dienas nuo jo priėmimo arba per 3 darbo dienas nuo neplaninio patikrinimo atlikimo pradžios, jeigu nėra šių Taisyklių 10.1 punkte nurodytos sąlygos, ASPĮ vadovas informuojamas faksu arba elektroniniu paštu apie būsimą patikrinimą. Neplaninis patikrinimas vykdomas nepaisant to, ar ASPĮ vadovas patvirtino šio pranešimo gavimą, ar ne;“

2. Išdėstau 16 punktą taip:

„16. ASPĮ turi teisę:

16.1. pateikti paaiškinimus dėl sprendime atlikti neplaninį patikrinimą numatyto neplaninio patikrinimo atlikimo pagrindo per 14 darbo dienų nuo sprendimo atlikti neplaninį patikrinimą priėmimo dienos;

16.2. atsiradus naujiems duomenims, bet kuriuo neplaninio patikrinimo metu susipažinti su jais ir pateikti savo paaiškinimus dėl jų per 5 darbo dienas nuo susipažinimo su naujais duomenimis;

16.3. įstatymų nustatyta tvarka gali skųsti neplaninį patikrinimą atliekančio Biuro direktoriaus sprendimą atlikti neplaninį patikrinimą. Sprendimo atlikti neplaninį patikrinimą apskundimas nesustabdo neplaninio patikrinimo atlikimo.“

Direktorė	Asta Kubilienė